gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3376, del 19-11-1998 (1998/8808)

Recurs contenciós administratiu número 02/2867/97. Citació a comparéixer.
-------------------------------------------------------------------------

### Dades del document

Número de DOGV
:   3376

Data del DOGV
:   19-11-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/8808


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/2867/97. Citació a comparéixer. [1998/A8808]
  
El secretari general de la Conselleria d'Economia, Hisenda i Administració Pública fa saber:
  
Que el senyor Ali Sellach Rebouh i altres han interposat recurs contenciós administratiu número 02/0002867/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 7 de juliol de 1997, de la Direcció General de Funció Pública, per la qual es publica la llista d'admesos i exclosos als cursos d'adaptació del règim jurídic del personal de la Generalitat Valenciana.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, per mitja de escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte contra el qual s'ha recorregut.
Diari Oficial de la Generalitat Valenciana


Sumari del DOGV 3163, del 16-01-1998 (1997/12085)

Recurs contenciós administratiu número 02/4386/1996. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3163

Data del DOGV
:   16-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12852


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/4386/1996. Notificació i citació a comparéixer. [1997/Q12634]
  
La secretària general de la Conselleria d'Economia, Hisenda i Administració Pública fa saber:
  
Que la senyora M.ª José Aguilar García ha interposat el recurs contenciós administratiu número 02/4386/1996 davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 23 d'agost de 1996, del director general per a la Modernització de les Administracions Públiques, per la qual es modifica la classificació de diversos llocs de treball, i la incorpora a la relació de llocs de treball de la Conselleria d'Economia i Hisenda.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, mitjançant un escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
  
València, 9 de desembre de 1997.- La secretària general: Cristina Serrano Mateo.
  
Conselleria d'Economia,
  
Hisenda i Administració Pública
Diari Oficial de la Generalitat Valenciana


Sumari del DOGV 3261, del 10-06-1998 (1998/3613)

RESOLUCIÓ de 27 d'abril de 1998, de la Direcció General de Transports de la Generalitat Valenciana, per la qual es fa públic el canvi de titularitat de la concessió del servei públic regular permanent de transport de viatgers per carretera d'ús general entre Chiva-Llíria (V-3022, V-116).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3261

Data del DOGV
:   10-06-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/3613


Data del document
:   27-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 d'abril de 1998, de la Direcció General de Transports de la Generalitat Valenciana, per la qual es fa públic el canvi de titularitat de la concessió del servei públic regular permanent de transport de viatgers per carretera d'ús general entre Chiva-Llíria (V-3022, V-116). [1998/Q3613]
  
Per Resolució de data 13 de novembre de 1997, de la Direcció General de Transports de la Generalitat Valenciana, es va autoritzar la transferència de la concessió a què es fa referència a favor d'Urbetur, SL, per cessió del seu titular anterior Autocares Meripla, SL.
  
La qual cosa es publica als efectes legals procedents, una vegada complits els requisits a què es va condicionar l'autorització esmentada, i queda subrogat el nou concessionari en els drets i les obligacions de la concessió.
Diari Oficial de la Generalitat Valenciana


Sumari del DOGV 3267, del 18-06-1998 (1998/5067)

Modificació de la data d'obertura de les ofertes del concurs 223/98. Subministrament de queviures per a l'Hospital Dr. Moliner.
-------------------------------------------------------------------------------------------------------------------------------

### Dades del document

Número de DOGV
:   3267

Data del DOGV
:   18-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5067


Organisme emissor
:   Conselleria de Sanitat

Tipus de document
:   Anunci

Modificació de la data d'obertura de les ofertes del concurs 223/98. Subministrament de queviures per a l'Hospital Dr. Moliner. [1998/X5067]
  
S'ha publicat en el DOGV núm. 3.254, d'1 de juny de 1998, l'anunci de la licitació de l'expedient 223/1998, de subministrament de queviures per a l'Hospital Doctor Moliner.
  
El punt 9, obertura de les ofertes, apartat d), diu «el seté dia natural a partir de la data límit de recepció de les ofertes».
  
Com que l'obertura de les ofertes cau el dia 22 de juny de 1998 i és impossible per al president de la mesa de contractació (òrgan de contractació) assistir-hi, resolc:
  
Modificar la data de l'obertura de les ofertes del concurs públic número 223/98, de subministrament de queviures, i traslladar-la al dia 23 de juny de 1998, a les 9 hores, a la sala de juntes de l'Hospital Doctor Moliner.
Diari Oficial de la Generalitat Valenciana


Sumari del DOGV 3303, del 07-08-1998 (1998/6725)

Anunci relatiu a l'anul·lació de l'expedient 98/01/0134. Serveis informàtics d'adaptació a l'euro i al 2000 de les aplicacions informàtiques.
---------------------------------------------------------------------------------------------------------------------------------------------

### Dades del document

Número de DOGV
:   3303

Data del DOGV
:   07-08-1998

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   1998/6725


Data del document
:   31-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Anàlisi jurídica

 Descriptors 

:   * ecu
    * Comunitat Europea
    * licitació
    * contracte de serveis

Anunci relatiu a l'anul·lació de l'expedient 98/01/0134. Serveis informàtics d'adaptació a l'euro i al 2000 de les aplicacions informàtiques. [1998/X6725]
  
Per Resolució de data 17 de juny de 1998 es va publicar la licitació de l'expedient 98/01/0134, en el Diari Oficial de la Generalitat Valenciana el dia 08-07-1998.
  
Per resolució de data 14 de juliol de 1998, es va procedir a anul·lar l'esmentat expedient en els termes i per les causes exposades en la resolució.
  
Fent ús de les facultats que tinc atribuïdes, resolc:
  
Anul·lar la licitació de l'expedient 98/01/0134. Serveis informàtics d'adaptació a l'euro i al 2000 de les aplicacions informàtiques, i deixar sens efecte l'anunci de 17 de juny de 1998, i ordenar la publicació d'aquesta per al públic coneixement.
  
València, 31 de juliol de 1998.- El conseller d'Obres Públiques, Urbanisme i Transports: José Ramón García Antón.
  
f) EXPROPIACIONS
Diari Oficial de la Generalitat Valenciana


Sumari del DOGV 3322, del 03-09-1998 (1998/7329)

Informació pública de l'estudi de detall de remodelació de volums de l'illa del sòl urbà número 11 del Pla Especial de Reforma Interior número 4 de Castelló de la Plana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7329


Organisme emissor
:   Proalcacer, SL

Tipus de document
:   Anunci

Informació pública de l'estudi de detall de remodelació de volums de l'illa del sòl urbà número 11 del Pla Especial de Reforma Interior número 4 de Castelló de la Plana. [1998/Q7329]
  
Estudi de detall de remodelació de volums de l'illa de sòl urbà número 11 del Pla Especial de Reforma Interior número 4 delimitada pels carrers 138, Riu Palància, l'Illa de Baleato i el carrer que va entre el 138 i el carrer del Riu Palància, de Castelló de la Plana.
  
La mercantil Proalcacer, SL, amb domicili al carrer de Cadis, número 23, de Castelló de la Plana, número d'identificació fiscal número B-12379749, a l'empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
a) Ha promogut un estudi de detall de l'illa indicada al començament (article 52.1.A).
  
b) Ha depositat dos exemplars d'aquest estudi de detall a l'Ajuntament de Castelló de la Plana el 6 d'agost de 1998 (registre d'entrada núm. 47990) (article 48.1.A).
  
c) Ha protocol·litzat un exemplar d'aquest estudi de detall mitjançant l'acta autoritzada, el 7 d'agost de 1998, amb el número 2.089, pel notari de Castelló de la Plana, el senyor Francisco Roca Falcó, amb domicili a la plaça de Santa Clara, número 4, entresol (article 48.1.B).
  
d) No ha remés aquest anunci per correu, certificat amb justificant de recepció, al domicili fiscal de les persones que pogueren constar al cadastre com a titulars de drets afectats per l'estudi de detall, a què fa referència l'article 46.3, ja que no consta al cadastre cap titular dins de l'àmbit d'estudi detall, a més a més la propietària de tot el sòl d'aquest àmbit és la promotora de l'estudi de detall.
  
I, una vegada realitzats els tràmits a què es fa referència, d'acord amb el que s'estableix en l'article 48.1.C, es publica aquest anunci a un diari de Castelló de la Plana i en el Diari Oficial de la Generalitat Valenciana; qualsevol persona pot comparéixer a la notaria indicada anteriorment per a obtenir una còpia de l'acta o sol·licitar que se li exhibisca, o consultar a l'Ajuntament de Castelló de la Plana l'estudi de detall esmentat, i pot presentar al·legacions dins de l'esmentat termini davant l'Ajuntament de Castelló de la Plana.
Diari Oficial de la Generalitat Valenciana


Sumari del DOGV 3242, del 14-05-1998 (1998/3203)

Rotlle d’apel·lació número 834/95. Cèdula de notificació.
---------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3203


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 834/95. Cèdula de notificació. [1998/A3203]
  
La Secció Sisena de l'Audiència Provincial de València ha dictat en el rotlle d'apel·lació número 834/95 la sentència que té l'encapçalament i part dispositiva següents:
  
«Sentència número 227
  
Secció Sisena de l'Audiència Provincial de València
  
President: Ana Pérez Tórtola.
  
Magistrats:
  
- Rafael Sempere Doménech.
  
- José M.ª Llanos Pitarch.
  
València, 16 de març de 1998
  
La Secció Sisena de l'Audiència Provincial de València, sent-ne ponent el magistrat José M.ª Llanos Pitarch, ha vist les actuacions de judici executiu, promogudes davant el Jutjat de Primera Instància número 20 de València, per Banco de Valencia, SA, contra el senyor Vicente Pérez Sáez, el senyor Pedro Manuel Ramas Maruenda i la senyora M.ª Dolores Gran Castro, sobre la reclamació d'una quantitat. Aquestes actuacions estan pendents davant aquesta Secció en virtut del recurs d'apel·lació interposat pel senyor Vicente Pérez Sáez, representat pel procurador Carlos Solsona Espriu i dirigit per la lletrada Dolores Donderis Sánchez. No hi han comparegut els apel·lats, senyor Pedro Manuel Ramas Maruenda i senyora M.ª Dolores Gran Castro. Hi ha comparegut l'apel·lat Banco de Valencia, SA, representat pel procurador Javier Brotons Martínez i dirigit pel lletrat Juan Carlos Añón Calvete.
  
Decisió:
  
Desestimem el recurs d'apel·lació interposat per la representació del senyor Vicente Pérez Sáez, contra la sentència de data 2 de juny de 1995, dictada pel jutge del Jutjat de Primera Instància número 20 de València en les actuacions de judici executiu, registrades amb el número 927/94, la qual confirmem, i imposem les costes causades en aquesta alçada a la part apel·lant.
  
I atés que és ferma la sentència, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència perquè hi conste i es complisca.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Pedro Manuel Ramas Maruenda i senyora Dolores Gran Castro, expedisc aquesta cèdula.
Diari Oficial de la Generalitat Valenciana


Sumari del DOGV 3390, del 10-12-1998 (1998/9943)

RESOLUCIÓ d'11 de novembre de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 3.021,00 milions de pessetes, emissió d'11 de novembre de 1998.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9943


Data del document
:   11-11-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ d'11 de novembre de 1998, de l'Institut Valencià de Finances, per la qual anuncia l'emissió de pagarés de la Generalitat per un import de 3.021,00 milions de pessetes, emissió d'11 de novembre de 1998. [1998/L9943]
  
El conveni de col·laboració del Programa d'emissió de pagarés de la Generalitat Valenciana, regula i especifica les característiques de les emissions de pagarés de la Generalitat Valenciana.
  
El Decret 132/1992, de 20 de juliol de 1992, del Govern Valencià, atribueix com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, els decrets anuals del Govern Valencià, pels quals es disposa la creació de deute de la Generalitat Valenciana per a cada exercici econòmic, i les ordres, també anuals, de la Conselleria d'Economia i Hisenda, per les quals es disposa l'emissió o contractació del deute i es deleguen determinades facultats en l'Institut Valencià de Finances, estableixen el marc jurídic de les emissions de pagarés de la Generalitat Valenciana.
  
L'Ordre de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat Pagarés per un import de 3.021,0 milions de pessetes, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import adjudicat
  
12 mesos 1.655.669.421
Diari Oficial de la Generalitat Valenciana


Sumari del DOGV 3322, del 03-09-1998 (1998/6775)

Edicte que prové del Tribunal Superior de Justícia sobre la baixa en l'exercici professional com a procurador dels tribunals al partit judicial de Paterna.
-----------------------------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   1998/6775


Organisme emissor
:   Tribunal Superior de Justícia (TSJ)

Tipus de document
:   Anunci

Edicte que prové del Tribunal Superior de Justícia sobre la baixa en l'exercici professional com a procurador dels tribunals al partit judicial de Paterna. [1998/Q6775]
  
Atés que així s'ha acordat pel president d'aquest Tribunal Superior de Justícia, en l'expedient governatiu que fa referència al procurador Alberto Izquierdo Peirats, es fa saber:
  
Que en compliment del que s'estableix en els articles 25 i següents de l'Estatut General dels Procuradors dels Tribunals, que després d'haver causat baixa en l'exercici professional com a procurador dels tribunals el senyor Alberto Izquierdo Peirats al partit judicial de Paterna, se n'anuncia la baixa, i per tal de procedir a la devolució de la fiança constituïda en el seu dia, s'obri un termini de sis mesos, des de la publicació d'aquest anunci, a l'efecte de reclamacions.
Diari Oficial de la Generalitat Valenciana


Sumari del DOGV 3279, del 06-07-1998 (1998/5154)

Recurs contenciós administratiu número 01/1249/1998.
----------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/5154


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1249/1998. [1998/A5154]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Antonio Najar Pancorbo ha interposat un recurs contenciós administratiu amb el número 01/1249/1998, contra la Resolució de data 3 de febrer de 1998, de la Conselleria de Medi Ambient, expedient número 84/97 SAN, ref. Pu/vc, sobre una sanció per infracció de la Llei 20/1996, de 14 de maig, Bàsica de Residus.
  
Cosa que es fa pública als efectes preceptuats en l'article 60 de la llei d'aquesta jurisdicció.
  
València, 1 de juny de 1998.- La secretària: María Victoria Rodrigo Carbonell.
  
Tribunal Superior de Justícia
Diari Oficial de la Generalitat Valenciana


Sumari del DOGV 3292, del 23-07-1998 (1998/5857)

Rotlle d'apel·lació número 848/1997. Cèdula de notificació.
-----------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/5857


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 848/1997. Cèdula de notificació. [1998/Q5857]
  
La Secció Sisena de l'Audiència Provincial de València ha dictat, en el rotlle d'apel·lació número 848/97, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 204
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 12 de març de 1998
  
La Secció Sisena d'aquesta Audiència Provincial, integrada per les persones anotades al marge, ha vist aquest recurs d'apel·lació en ambdós efectes, interposat contra la sentència de data 23 de juliol de 1997, dictada en les actuacions de judici verbal número 133 de 1997, tramitades pel Jutjat de Primera Instància número 20 de València.
  
Han sigut parts en el recurs, com a apel·lants, el demandant el senyor Driss Hantouti i el demandat Entidad Aseguradora Pelayo, i com a apel·lat, el demandat Consorcio de Compensación de Seguros.
  
Ha sigut ponent la magistrada Carolina del Carmen Castillo Martínez.
  
Decisió
  
1. Estimem el recurs interposat pel senyor Driss Hantouti.
  
2. Revoquem la sentència impugnada en el sentit d'estimar la reclamació de quantitat contra l'entitat Mutua Aseguradora Pelayo sol·licitada per l'actor.
  
3. Condemnem l'entitat asseguradora Mutua Aseguradora Pelayo al pagament de la quantitat de 264.289 pessetes, que es reclama, més els interessos legals incrementats en un 50% des de la data del sinistre fins al pagament efectiu.
  
4. Fem imposició expressa de les costes d'ambdues instàncies a Mutua Aseguradora Pelayo.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Vicente Linacero Fajardo.
Diari Oficial de la Generalitat Valenciana


Sumari del DOGV 3399, del 23-12-1998 (1998/10334)

RESOLUCIO d'1 de desembre de 1998, de la Universitat d'Alacant, per la qual nomena professor titular d'escola universitària (A-0365), en l'àrea de coneixement d'Òptica, el senyor Valentín Estanislao Viqueira Pérez.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/10869


Organisme emissor
:   Universitat d'Alacant

Tipus de document
:   Resolució

RESOLUCIÓ d'1 de desembre de 1998, de la Universitat d'Alacant, per la qual nomena professor titular d'escola universitària (A-0365), en l'àrea de coneixement d'Òptica, el senyor Valentín Estanislao Viqueira Pérez. [1998/M10544]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant de 27 de febrer de 1998 (BOE de 18 de març), resolc:
  
Nomenar profesor titular d'escola universitària (A-0365), en l'àrea de coneixement d'Òptica, Departament Interuniversitari d'Òptica, el senyor Valentín Estanislao Viqueira Pérez.